internet vaartha 152 Views
న్యూఢిల్లీ : వెస్టిండీస్‌ బ్యాట్స్‌మెన్‌ లెండిల్‌ సిమ్మన్స్‌ సాహసం చేశాడు. గల్లీ క్రికెట్‌లో నిత్యం కనిపించే ఫీట్‌ను లెండిల్‌ సిమ్మన్స్‌ అంతర్జాతీయ క్రికెట్‌లో ప్రదర్శించాడు. కరీబియన్‌ ప్రీమియర్‌ లీగ్‌లో ఆమెజాన్‌ వారియర్స్‌తో జరిగిన మ్యాచ్‌లో సెయింట్స్‌ కీట్స్‌ అండ్‌ నెవిస్‌ పాట్రియట్స్‌ తరపున బరిలోకి దిగిన సిమ్మన్స్‌ సింగిల్‌ ప్యాడ్‌ కట్టుకుని బరిలోకి దిగాడు.ఒక విధంగా ఇది రిస్క్‌తో కూడినది.ప్యాడ్‌లేనిఇ కాలుకి పొరపాటున బాల్‌ తగిలిందంటే కెరీర్‌కే ప్రమాదం రావచ్చు. అయితే ఇవేవీ పట్టించుకోని సిమ్మన్స్‌ సింగిల్‌ ప్యాడ్‌తో బరిలోకి దిగి హాప్‌ సెంచరీ కొట్టడం విశేషం.అయితే సిమ్మన్స్‌ సాధించిన హాఫ్‌ సెంచరీ టి20 చరిత్రలో అత్యంత నెమ్మదైన అర్థసెంచరీగా చరిత్రలో నిలిచిపోనుంది. సిమ్మన్స్‌ హాఫ్‌ సెంచరీ సాధించేందుకు 60 బంతులు తీసుకోవడం విశేషం.ఇలా ఒక్క ప్యాడ్‌ కట్టుకుని బ్యాటింగ్‌ చేయడాన్ని తానెక్కడా చూడలేదని కామెంటేటర్‌ ఇయాన్‌ బిషప్‌ వ్యాఖ్యానించడం విశేషం.